**Ritchie Valens** (født 13. mai 1941 i Pacoima, Los Angeles, California, død 3. februar 1959 i Clear Lake i Iowa) var en amerikansk sanger som ble omtalt som «Den nye Elvis». Hans fulle navn var **Ricardo Esteban Valenzuela Reyes**.

Liv og virke
------------

### Bakgrunn

Hans mor het Concepcion Reyes («Concha»), og hans far het Joseph Steven Valenzuela («Steve»). Faren døde da sønnen var 11 år gammel. Ritchie var en familiekjær ung mann, som også satte musikk svært høyt, spesielt rock and roll. Han hadde med seg gitaren sin overalt og spilte på den hver gang anledningen bød seg.

### Karriere

Ritchie ble oppdaget av Bob Keane fra Del-Fi Records, som også ble manager for den unge artisten. Det var Keane som laget artistnavnet Ritchie Valens.

Valens hadde en særpreget stemme, men hans karriere ble svært kort. Etter åtte måneder i rampelyset omkom han i en flystyrt 3. februar 1959, 17 år og 8 måneder gammel. Denne dagen blir omtalt som «The day the music died» i Don McLeans sang «American Pie», som er sterkt inspirert av flystyrten. To andre stjerner døde sammen med ham, Buddy Holly og The Big Bopper. Piloten Roger Peterson omkom også. Flyet styrtet i Clear Lake (Iowa) bare få minutter etter takeoff.

Ritchie hadde tre store hiter i sin korte karriere: «La Bamba», «Come On, Let's Go» og «Donna». Sistnevnte ble skrevet til kjæresten, Donna Ludwig.

Diskografi
----------

### Studioalbum

* *Ritchie Valens* (1959)
* *Ritchie* (1959)

### Livealbum

* *Ritchie Valens In Concert at Pacoima Jr. High* (1960)

### Singler

(utgitt av Del-Fi Records)

* «Come On, Let's Go» / «Framed» (1958)
* «Donna» / «La Bamba» (1958)

* «Fast Freight» / «Big Baby Blues» (1959)
* «That's My Little Suzie» / «In a Turkish Town» (1959)
* «Little Girl» / «We Belong Together» (1959)
* «Stay Beside Me» / «Big Baby Blues» (1959)

* «The Paddiwack Song» / «Cry, Cry, Cry» (1960)

* «La Bamba '87» (av Los Lobos) / «La Bamba» (originalversjon) (1987)
* «Come On, Let's Go» / «La Bamba» (1998)

Film
----

Filmen *La Bamba* kom ut i 1987 og handler om Ritchies liv og karriere. Musikken ble fremført av Los Lobos. Valens' mor krevde at filmen skulle være ekte og sannferdig, men likevel inneholder den noen frie fantasier. Dette måtte ifølge produsentene til for å skape litt «action» i historien. Det fokuseres også på Ritchies flyskrekk i filmen, men ifølge familien hadde han ikke flyskrekk. Dette ble diktet opp av filmskaperne. I filmen fremstilles Ritchie som en svært frampå gutt, selv om han visstnok var ganske blyg, men familien skal ha vært svært fornøyd med filmen og sa at den handler om Ritchie slik de husket ham.

Død
---

Ritchie Valens ligger begravd i San Fernando Mission Cemetery i utkanten av Los Angeles. Hans mor Concha ble gravlagt ved hans side i 1987. Valens ble overlevd av fire søsken: Bob, Connie, Irma og Mario.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Ritchie-Valens, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 27. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. 1 2   Find a Grave, Find a Grave-ID 1363, besøkt 9. oktober 2017[Hentet fra Wikidata]
5. ↑   www.maniadb.com[Hentet fra Wikidata]
6. ↑   roadtrippers.com[Hentet fra Wikidata]
7. ↑  .

Eksterne lenker
---------------

* (en) Offisielt nettsted Rediger på Wikidata

* (en) Ritchie Valens – kategori av bilder, video eller lyd på Commons Rediger på Wikidata
* (en) Ritchie Valens på Internet Movie Database Rediger på Wikidata

* (en) Ritchie Valens hos Rotten Tomatoes Rediger på Wikidata

* (en) Ritchie Valens hos The Movie Database Rediger på Wikidata
* (en) Ritchie Valens på Discogs Rediger på Wikidata

* (en) Ritchie Valens på MusicBrainz Rediger på Wikidata

* (en) Ritchie Valens på Genius — sangtekster Rediger på Wikidata

* (en) Ritchie Valens på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** NKC **·** BNE **·** BBC Things **·** MusicBrainz **·** Discogs **·** AllMusic
 |